

REPUBLIKA HRVATSKA

LIČKO-SENJSKA ŽUPANIJA

OPĆINA PERUŠIĆ

**OSNOVNA ŠKOLA „ ANŽ FRANKOPAN“ KOSINJ**

Gornji Kosinj 49, 53203 Kosinj

KLASA:602-01/20-01-36

URBROJ:2125/32-20-01-1

Kosinj, 20. ožujka 2020.g.

Na temelju Odluke Vlade o organizacijirada tijela državne uprave za vrijeme trajanja epidemije bolesti COVID -19 uzrokovane virusom SARS-CoV-2 ( Narodne novine broj:32/20), te Odluke o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu od 19. ožujka 2020.g. te Upute Ministarstva znanosti i obrazovanja KLASA:602-01/20-01/00179, URBROJ:533-01-20-0002 od 19. ožujka 2020.g., ravnateljica Škole donosi:

**ODLUKU**

**o organizaciji rada, rasporedu rada i radnog vremena za vrijeme trajanja epidemije**

**bolesti COVID – 19**

**I.**

Sukladno preporučenim mjerama za prevenciju širenja epidemije bolesti COVID-19, za vrijeme trajanja epidemije, Osnovna škola „ Anž Frankopan“ Kosinj neće neposredno raditi sa strankama. Učenici, roditelji i stranke mogu se sa svojim zahtjevima, upitima i zamolbama obratiti Osnovnoj školi „Anž Frankopan“ Kosinj putem elektroničke pošte: ured@os-afrankopan-kosinj.skole.hr ; ravnatelj. kosinj@gmal.com ili putem telefona 099/3318266

**II.**

Ravnateljica je odgovorna osoba za provođenje mjera zaštite sprječavanja širenja zaraze kao i za provođenje poslova iz ove Odluke. Način rada i komunikacije na daljinu za rad od kuće utvrđuje ravnateljica.

**III.**

Nastavno osoblje sve će poslove obavljati od kuće prema uobičajenom rasporedu škole.

Za izvođenje nastave na daljinu škola će koristiti aplikaciju Teams u kojoj su formirane virtualne učionice, odnosno putem drugih aplikacija i komunikacijskih kanala (Viber, WhatsApp…).

U izvođenju nastave na daljinu učitelji/stručni suradnici su obvezni postupati prema uputi ravnateljice i Ministarstva znanosti i obrazovanja.

Stručna suradnica – knjižničarka bit će na raspolaganju pri izvođenju nastave na daljinu vezano uz pretraživanje izvora i knjiga te s učenicima i učiteljima redovito komunicirati. Također, pomagat će učiteljima u kreiranju sadržaja i upotrebi materijala uz reguliranje autorskih prava.

Stručna suradnica - pedagoginja savjetovat će učitelje i učenike vezano uz nastavu na daljinu, razrednu dinamiku u virtualnom okruženju, predlagati rješenja i upute o pristojnom ponašanju u virtualnom okruženju, reagirati na neprihvatljive oblike ponašanja, davati potporu u kriznim situacijama te pružati pomoć učiteljima.

Stručni suradnici bit će uključeni u virtualnu zbornicu i u virtualne razrede.

**IV.**

Administrativno i računovodstveno osoblje obavljat će svoje poslove i radne zadatke od kuće, a po potrebi će samoinicijativno ili po pozivu ravnateljice dolaziti na svoje radno mjesto kako bi obavili poslove koji su neodgodivi i ne mogu se obaviti od kuće.

**V.**

Tehničko osoblje radit će prema prethodnom dogovoru s ravnateljicom i to samo neodgodive poslove: poslovi čišćenja škole koji su nužni radi provođenja mjera zaštite sprječavanja širenja zaraze te poslovi koji su žurni radi ostvarivanja prava učenika, roditelja i zaposlenika škole.

Navedeni poslovi obavljat će s nužnim brojem zaposlenika vodeći računa o kriterijima rizičnosti (zdravstveno stanje, blizina i način dolaska na posao, obveze zaposlenika o brizi za starije i nemoćne osobe).

VI.

Djelatnici Škole dužni su svoje radne obveze koje obavljaju od kuće izvršavati savjesno, uredno, ažurno i odgovorno sukladno uputama ravnateljice i Ministarstva znanosti i obrazovanja.

Poslodavac je dužan djelatnicima omogućiti potrebnu opremu za rad.

Na temelju ove Odluke djelatnici su dužni potpisati Izjavu kojom potvrđuju kako imaju potrebnu opremu, alate, prikladan prostor, dokumentaciju i literaturu za rad od kuće. Predmetna Izjava sastavni dio je ove Odluke.

VII.

Ova Odluka primjenjuje se od dana 20. ožujka 2020.godine do donošenja nove odluke ili opoziva iste sukladno preporukama Ministarstva znanosti i obrazovanja Republike Hrvatske.

Ova Odluka objavljuje se na oglasnoj ploči škole i mrežnim stranicama škole.

 Ravnateljica:

Zrinka Vukelić, dipl. uč.